وەن یو ئای

**وەن یو ئای One UI** ڕووکارێکی بەکارھێنەرە (UI) کە لەلایەن کۆمپانیای سامسۆنگ بۆ مۆبایل و ئامێرەکانی کۆمپیوتەر و تەلەڤیزیۆنی زیرەک پەرەی پێدراوە، ھەموو ئامێرەکانی سامسۆنگ کە لە کۆتاییەکانی ساڵی ٢٠١٦ یان سەرەتای ساڵی ٢٠١٧ بەرھەمھاتوون ئەم ڕووکارە بەکاردەھێنن، ھەروەھا لاپتۆپەکانی ویندۆز لانیکەم لە کۆتاییەکانی ٢٠١٧ یان سەرەتای ٢٠١٨ کە ویندۆز ١١ بەکاردەھێنن، پاش سەرکەوتنی Samsung Experience، بە شێوەیەک دروست کراوە کە بەکارھێنانی مۆبایلە زیرەکە شاشە گەورەکان ئاسانتر بێت و لە ڕووی بینراوەوە سەرنجڕاکێشتر بێت، ڕووکارەکە لە کۆنفرانسی گەشەپێدەرانی سامسۆنگ لە ساڵی ٢٠١٨ ڕاگەیەندرا و پەردەی لەسەر لادرا، و لە مانگی شوباتی ٢٠١٩ لە Galaxy Unpacked نوێکرایەوە شانبەشانی زنجیرەی گالاکسی ئێس ١٠، Galaxy Buds و Galaxy Fold، لە سەرەتای ساڵی ٢٠١٩ ھەندێک ئامێر لە سەرەتادا وا بڕیار بوو Samsung Experience لەخۆ بگرێت بەڵام دواتر ئامێرەکان بە ڕووکاری One UI بنەڕەت جێگیرکراو کەوتنە بازاڕەوە.

نوێترین وەشانی جێگیری ڕووکارەکە بە ناوی One UI 8 لە ٢٥ی تەممووزی ٢٠٢٥ لەگەڵ نمایشکردنی مۆبایلەکانی Galaxy Z Fold7 و Flip7 و Flip7 FE بڵاوکرایەوە، بۆ مۆبایلەکانی تریش کە پێشبینی دەکرێت لە مانگی ئەیلوولی ٢٠٢٥ بەدواوە نوێکارییەکە وەربگرن کە لە زنجیرەی گالاکسی ئێس ٢٥ەوە دەست پێدەکات.

## تایبەتمەندییەکان
وەن یو ئای وەک بەشێک لە ئامانجێک پەرەی پێدراوە بۆ ئەوەی ڕەقەکاڵا و نەرمەکاڵاکانی سامسۆنگ «بە ھاوسەنگیەکی تەواو پێکەوە کاربکەن» و ئەزموونێکی «سروشتی» تر لەسەر مۆبایلە زیرەکە شاشە گەورەکان دابین بکات، ئەم ڕووکاری بەکارھێنەرە زۆربەی ئەو تایبەتمەندیانە پیشان دەدات کە لە Samsung Experience UX بەردەست بوون، نەخشێکی دیزاینی دیار لە زۆرێک لە بەرنامەکانی سیستەمی سامسۆنگدا ئەوەیە کە تایبەتمەندییە باوەکان و کردارە سەرەکییەکان لە ڕووکاری بنەڕەتی بەکارھێنەر بە درێژایی ناوەڕاستی شاشەکە دابنرێت نەک لە نزیک سەرەوە، ئەمەش وا دەکات بە پەنجە گەورەی بەکارھێنەرێک ئاسانتر دەستیان پێ بگات لەکاتی بەکارھێنانی ئامێرەکە بە یەک دەست.

بە ھۆکاری ھاوشێوە زۆربەی بەرنامەکان سەردێڕی گەورە بەکاردەھێنن بۆ پیشاندانی ناوەڕۆکی سەرەکی خۆیان بەرەو ناوەندی ڕاست و چەپی شاشەکە، پەڕەی ئاڕاستەکان پشتگیری لە بەکارھێنانی ئاماژەکان و سیستەمی ئاسایی ٣ دوگمەیی دەکات، لەکاتێکدا «دۆخی شەوانە» لەسەر ئاستی سیستەمەکەش زیادکرا (کە کردارەکانی ڕووکەش و بەرنامە پشتگیریکراوەکان ڕەنگێکی تاریکتر بنوێنێ)، وەک چۆن لە ئەندرۆید پای لە سەرەوە، شاشەی پیشاندری بەرنامەکانی ئەم دواییە نەخشەی ئاسۆیی بەکاردەھێنێت، بە پێچەوانەی نەخشەی ڕاست و چەپی وەشانی پێشوو.

### وەن یو ئای کۆر
**One UI Core** وەشانێکی تەنککراوەی کۆمەڵە تایبەتمەندییە بنەڕەتیەکەی One UI بوو کە ئامانج لێی مۆدێلەکانی کۆتایی خوارەوەی ئامێرە نزمەکان تا ناوەڕاستەکانی زنجیرەی A, F، M, J، (لە ساڵی ٢٠١٩ ەوە ڕاگیراوە) بە نرخێکی کەمتر بوو بەردەست بوو، ئەو ئامێرانەی کە بە One UI Core کاردەکەن بە شێوەیەکی گشتی کۆمەڵە تایبەتمەندییەکی کەمتریان ھەیە بە بەراورد بە وەشانی تەواوی One UI کە لەسەر ئامێرە ئاست بەرزەکان کاردەکات، One UI Core لە دوای بڵاوبوونەوەی One UI 6ەوە بۆ ئەو ئامێرە نزمانە بەردەست نەکراوە و لەبری ئەوە نەرمەکاڵای تەواوی One UI یان پێدەدرێت کە تایبەتمەندی سنوورداریان ھەیە.

### بەرنامە و پێکھاتە بنەڕەتییەکان

ئەم لیستەی خوارەوە بەشێکە لە بەرنامە کارایییەکانی سامسۆنگ خۆی کە لەگەڵ One UI (لە وەشانی ٧٫٠)دا ھەموویان پێشوەختە جێگیرکراون بەڵام بۆ ھەموو ئامێرەکان بەردەست نین.

بەرنامە و پێکھاتەکانی دیکەی سامسۆنگ بۆ One UI لە کۆگای گالاکسی بەردەست کراون، وەکو Samsung Flow و Good Lock.

بەو پێیەی ئامێرەکانی One UI کە ئەندرۆیدیان لەسەرە وەشانی سیستەمی کارپێکردنی گۆگڵ بەکاردەھێنن، چەندین پێکھاتەی خزمەتگوزارییەکانی مۆبایلەکانی گۆگڵ لەگەڵ ئامێرەکاندا دەنێردرێت، تەنھا لە چین نەبێت.

## مێژوو
### وەن یو ئای
#### تێڕوانینێکی گشتی

#### وەن یو ئای ١
**One UI 1.0** یەکەم وەشانی One UI بوو کە لەسەر بنەچەی ئەندرۆید پای دامەزراوە، چەندین تایبەتمەندی ھەمەجۆری ھێنایە ئاراوە کە تادێت لەنێو بەرنامە جیاوازەکاندا بەناوبانگ دەبن، دۆخی تاریک (ئەوکات ناوی دۆخی شەو بوو)یەکێک بوو لە تایبەتمەندییە سەرەکییەکان کە زیادکرا بۆ ئەوەی بینین لە شوێنە تاریکەکاندا لەسەر چاوی بەکارھێنەر ئاسانتر بێت، ئەم تایبەتمەندییە لە زۆرێک لە بەرنامەکاندا جێگیرکرا و لە کۆتاییدا زیادکران بۆ ئای ئۆ ئێس ١٣ و ئەندرۆید ١٠، ھەروەھا وەشانی یەکەم ئامرازەکانی دەستکاریکردنی وێنەی شاشەی سروشتی، کێشەکانی پاڵاوتە، وردکردنەوە بۆ شاشەی ھەمیشە چالاک (لێدان بۆ پیشاندانی)، بیکسبی نوێکرایەوە لەگەڵ پشتگیری بۆ دووبارە دانانی دوگمەی بیکسبی، و ڕێگەیەکی نوێ بۆ گەشتکردن بە ئامێرەکەدا ھێنایە کایەوە: بەپێی ئاماژەکان لە ١٩ی کانوونی دووەمی ٢٠١٨ بڵاوکراوەتەوە.

لەکاتێکدا ئەندرۆیدی ٩ پای بە پشتگیری لە فرمانی ئاماژەکان ھاتبوو، بەڵام لەسەر ئامێرەکانی سامسۆنگ بەردەست نەبوو، و دەوترێت لەلایەن زۆرێک لە بەکارھێنەرانەوە 'نیوە کوڵاو' نانراوە، بەڵام سامسۆنگ بڕیاریدا سیستەمی ئاماژەدانی تایبەت بە خۆیان دروست بکەن بۆ بەو ئامێرانەی کە ڕووکاری One UI یان لەسەر دامەزراوە بۆ بەدەستھێنانی ئەمەش بەکارھێنەر دەبێت لە خوارەوەی ئامێرەکەوە لە سێ شوێنی 'دوگمەکان'دا لاکان ڕابکێشێت بۆ سەرەوە بۆ ئەوەی ئاماژە تایبەتەکان بەکاربێنێت، سیستەمی ئاماژەکان پێداچوونەوەی تێکەڵاوی وەرگرتووە، شاشەی پەیوەندی ھاتوو زیاتر پەرەپێدرا لە وەن یو ئای ١٫٠ کە لە ٧ی تشرینی دووەمی ٢٠١٨ بڵاوکرایەوە.

**One UI 1.1** چاکسازی سەقامگیری و باشکردنی کارایی ھێنا، بە پلەی یەکەم بۆ کامێرا و خوێنەرەوەی پەنجەمۆر و ناسینەوەی دەموچاو، وەن یو ئای ١٫١ شانبەشانی زنجیرەی گالاکسی ئێس ١٠ بڵاوکرایەوە کە یەکەم وەشانی One UI بوو لە ساڵی ٢٠١٩ەوە وەک بەشێک لە ئامێرە نوێیەکانی سامسۆنگ گالاکسی جێگیر کرا، دواتریش بۆ ھەندێ ئامێری پاڵپشتیکراو بەردەست خرا لە ساڵی ٢٠١٨.

**One UI 1.5** تۆمارکەری شاشەی بنچینەیی، «دۆخی ھێز» بۆ کارایی بەرزتری سیستەم و دەستگەیشتنی پێشوەختەی تایبەتی پشتگیری لینکی ویندۆز بە ھاوکاری لەگەڵ مایکرۆسۆفت دابین کرد لەگەڵ ئامێرەکانی زنجیرەی گالاکسی نۆت ١٠ لە ١٢ی ئابی ٢٠١٩ خرایە بازاڕەوە، لەگەڵ ئامێرە ھەڵبژێردراوەکانی زنجیرەی گالاکسی A لە ساڵی ٢٠١٩ و گالاکسی تاب ئێس ٦ و تاب ئەکتیڤ پرۆدا جێگیرکرا.

ھەرچەندە Samsung Experience لە کۆتایی ساڵی ٢٠١٨ ناوەکەی گۆڕدرا بۆ One UI، بەڵام ھەندێک بەرنامەی وەک ڕێکخستنەکان یان ساڵنامە ھێشتا One UI 1.0–1.5 وەک Samsung Experience دەناسێنن، ئەمەش بە One UI 2 ڕاست دەکرایەوە چونکە دواتر ناوی Samsung Experience وردە وردە کاڵبوەوە لەگەڵ بڵاوکردنەوەی ئەندرۆید ١٠ بۆ ئەو ئامێرانەی پشتگیری دەکرێن &#x5B; *[[ویکیپیدیا:سەرچاوە پێویستە|<span title="This claim needs references to reliable sources. (ئایار ٢٠٢٥)">citation needed</span>]]* &#x5D; سەرەڕای ئەوەش، وەشانی بەرنامەکان ١٠.x ھێندە بوون و لەگەڵ ھەر نەوەیەکی وەن یو ئای، وەشانی بەرنامەکان لە زیادبووندابون

#### وەن یو ئای ٢
**One UI 2.0** وەشانی دووەمی ڕووکارەکەیە و بە ئەندرۆید ١٠ کاردەکات ئەزموونێکی دیجیتاڵی خۆشگوزەرانی بۆ ڕووکەشی بەکارھێنەرانی گالاکسی دابین دەکات، ڕووکەشێکی باشتکراو لە ھەندێک بەرنامەی پێشوەختەدا وەک Device Care، گۆڕانکارییەکی بچووکی ڕووکارەکە بوو بۆ شوێنی کاتژمێر لە ڕێکخستنە خێراکاندا، تۆمارکەرێکی شاشەی ڕەسەن، سیستەمی نوێی ئاماژەی ئەندرۆیدی ١٠، شاشەی قوفڵی داینامیکی (جیاواز لەگەڵ ھەر کردنەوەیەکدا)، فۆڵدەرێکی زبڵ لە فایلەکان، Android Auto، تەوەرەی دەنگ و مۆڵەتی شوێنی بەھێزتر بە دەسگەیشتن، شاشەی پەیوەندی ھاتوو پێشکەوتنی بەدەستھێنا، لەنێویاندا ئایکۆنەکانی مۆبایل، One UI 2.0 بە فەرمی بۆ زنجیرەی گالاکسی ئێس ١٠ و نۆت ١٠ لە ٧ی تشرینی دووەمی ٢٠١٩ بڵاوکرایەوە لەگەڵ چەندین ئامێری تر نوێکردنەوەکەیان وەرگرت.

**One UI 2.1** پشتگیری بۆ ڕێژەی نوێبونەوەی شاشەی ١٢٠ ھێرترز بەردەستکرد، Quick Share, Music Share، دۆخی کامێرای زیادە، و پشتگیری سروشتی بۆ ژێرنوسی ڕاستەوخۆ، بۆ یەکەمجار لە زنجیرەی گالاکسی ئێس ٢٠ و Galaxy Z Flip بڵاوکرایەوە، ھەروەھا بۆ ئامێرە کۆنەکانی وەک گالاکسی ئێس ٩ و ئێس ١٠، نۆت ٩ و نۆت ١٠، گالاکسی فۆڵد و ئامێرە دیاریکرەکانی زنجیرەی گالاکسی ئەی وەک نوێکردنەوەی نەرمەکاڵا لە ٢٤ی شوباتی ٢٠٢٠ گەیشتە دەستیان.

**One UI 2.5** سەرەتا لە ٢٤ی ئابی ٢٠٢٠ بڵاوکرایەوە لەگەڵ نمایشکردنی زنجیرەی گالاکسی نۆت ٢٠، لەگەڵ نوێکردنەوەکە دواتر بڵاوکرایەوە بۆ ئامێرە پشتگیریکراوەکان کە گۆڕانکاری ڕیشەیی بۆ ڕووکار ناھێنێت، بەڵام چەندین تایبەتمەندی نوێ زیادکراوە بۆ کامێرا و DeX و فرمان بە ئاماژە و خزمەتگوزارییەکانی دیکە.

#### وەن یو ئای ٣
**One UI 3.0،** وەشانی سێیەمی ڕووکارەکەیە کە لەسەر بنەمای ئەندرۆید ١١، بۆ ئامێرەکانی گالاکسی ئێس ٢٠ لە ٢ی کانوونی دووەمی ٢٠٢٠ بڵاوکرایەوە دوای ئەوەی لە مانگی ئابدا دەستی بە تاقیکردنەوەی سەرەتایی کرد، ئەم وەشانە چەند پێشکەوتنێکی سەرنجڕاکێش لەخۆدەگرێت، وەک ڕووتەختی ئاگادارکردنەوەی نیمچە ڕووناک، ئاگادارکردنەوەی کورت، کۆنترۆڵی دەنگی نوێ کە لە لای ڕاست یان چەپی ئامێرەکەدا دانراوە شانبەشانی کلیلی دەنگی فیزیکی، کورتکراوەکان کەمێک بەرزکراوە، شاشەی پەیوەندی ھاتوو دیزاین کراوەتەوە، و جووڵە و گواستنەوەی نەرمتر لە سەرانسەری ڕووکارەکە لەگەڵ تایبەتمەندیەکانی تردا فلتەری ڕووناکی شین ناوی گۆڕاوە بۆ قەڵغانی ئاسوودەیی چاو.

**One UI 3.1** بۆ یەکەمجار لەگەڵ زنجیرەی گالاکسی ئێس ٢١ بڵاوکرایەوە، پاشان دەستکرا بە بڵاوکردنەوە بۆ ئامێرە پشتگیریکراوەکانی تری گالاکسی لە زنجیرەی گالاکسی ئێس ٢٠ لە ١٧ی شوباتی ٢٠٢١ دا، ھیچ گۆڕانکارییەکی بەرچاو لە ڕووکاری بەکارھێنەردا نییە، چەندین باشترکردنی تایبەتمەندی کامێرای نوێی تێدایە وەک باشترکردنی تیشکۆی ئۆتۆماتیکی و کۆنترۆڵکەری بەرکەوتنی ئۆتۆماتیکی و باشترکردنی تایبەتمەندی گرتەی تاک و جێبەجێکردنی نەرمەکاڵاکانی وەک Object Eraser, Multi Mic Recording, Private Share و چەندینی تر ئەمە یەکەم وەشانە کە بەرنامەی نامەناردنی بنەڕەتی سامسۆنگ بە وەشانی نامەی گۆگڵ بگۆڕێت بەڵام ئەمە تەنھا ئەو مۆبایلانە دەگرێتەوە کە لە ساڵی ٢٠٢١دا بە ئەندرۆیدی ١١ یان دواتر بڵاوکراونەتەوە، مۆبایلە کۆنەکان بەرنامەی نامەناردن کە لەلایەن سامسۆنگەوە دابینکراوە کە لە سەرەتای تەچ ویزەوە ئامادەبوون تا ئەمڕۆش ماونەتەوە، ئامێرە کۆنەکانی وەک S10 و S20 بێ کاریگەری دەمێننەوە و بەرنامەی نامەکانی گۆگڵیان تێدا نییە.

**One UI 3.1.1** بۆ یەکەمجار لەگەڵ Galaxy Z Fold 3 لە ١١ی ئابی ٢٠٢١ بڵاوکرایەوە، ھەرچەندە ئەمە بۆ یەکەمجار لەگەڵ Galaxy Tab S7 FE لە ١٨ی حوزەیرانی ٢٠٢١ بەردەست بوو، تایبەتمەندییە نوێیەکان بۆ ھەموو ئامێرە پشتگیریکراوەکان بڵاوکرانەوە بەڵام ئەو ئامێرانەی کە نە وەک مۆبایلی چەماوە پۆلێنکراون و نە تابلێتەکان بەردەوام بوون لە پیشاندانی وەشانی نەرمەکاڵاکانیان وەک One UI 3.1 دوای نوێکردنەوەکە، بۆیە ئێستا بە پێچەوانەی بڵاوکراوەکانی پێشوو و داھاتووی One UI، ئەم وەشانەی تەنھا بۆ مۆبایل و تابلێتەکان و ئامێرە چەماوەکان بەردەست بوو.

#### وەن یو ئای ٤
**One UI 4.0،** لەسەر ئەندرۆید ١٢ بنچینەکراوە، لە ١٩ی تەممووزی ٢٠٢١ دەستی بە تاقیکردنەوەی سەرەتایی کرد، وەک نەوەی چوارەمی وەن یو ئای بەشێوەیەکی گشتی بۆ زنجیرەی گالاکسی ئێس ٢١ بۆ یەکەمجار لە ١٥ی تشرینی دووەمی ٢٠٢١ بەردەستخرا و ئامێرە پشتگیریکراوەکانی دیکەش لە مانگی یەکی ساڵی ٢٠٢٢ پێیان گەیشت، ئەم وەشانەی ڕووکارەکە گرنگی بە تایبەتمەندکردن و پاراستنی نھێنی و دەستڕاگەیشتن بە ئیکۆسیستەمی فراوانبوونی سامسۆنگ دەدات.

**One UI 4.1** بۆ یەکەمجار لەگەڵ زنجیرەی گالاکسی ئێس ٢٢ بڵاوکرایەوە، گۆڕانکاری بچووکی بەدوای خۆیدا ھێنا؛ بەڵام تایبەتمەندییەکانی وەک Smart Calendar ناساند، بژاردەی زیاد کرد بۆ ھەڵبژاردنی چەند ڕامی بنچینەیی خوازراو (لە ٢، ٤، ٦ یان ٨ گێگا)، ھەڵبژاردەی ڕووتەخت دیزاین کراوەتەوە، کورتکراوەی زیرەک، ھاوسەنگی دەنگی چەپ/ڕاست بە جیا، گۆڕینی ڕووناکی زیادە، دۆخی Pro لە بەشی زیاتری کامێرادا، پۆرترەیتی دۆخی شەو، چەندین گۆڕانکاری تر.

**One UI 4.1.1** لەسەر بنەمای ئەندرۆید 12L دامەزراوە کە سیستەمی کارپێکردنی ئەندرۆید بۆ ئامێرە چەماوەکان باشتر کردووە، بۆ یەکەمجار لەگەڵ مۆبایلەکانی Galaxy Z Flip 4 و Galaxy Z Fold 4 لە ٢٣ی ئابی ٢٠٢٢ بڵاوکرایەوە، ھەروەھا ئەم نوێکارییە پێشکەوتنی تایبەتی سامسۆنگ زیاد دەکات بۆ فرەکارکردن و باشترکردنی مۆبایلە زیرەکەکانی زنجیرەی (Galaxy Z Fold) و تابلێتە شاشە گەورەکان زنجیرەی (Galaxy Tab) تایبەتمەندییە نوێیەکان وای کرد بگاتە مۆبایلە پشتگیریکراوەکانی جۆری بار بەڵام ئەم مۆبایلانە بەردەوام بوون لە پیشاندانی وەشانی نەرمەکاڵاکە وەک ٤٫١ دوای نوێکردنەوەکە وەک One UI 3.1.1 چونکە تەنھا بۆ تابلێتەکان و چەماوەکان بەردەست بوو.

#### وەن یو ئای ٥
**One UI 5.0،** کە لەسەر بنەمای ئەندرۆید ١٣، لە ١٢ی تشرینی یەکەمی ٢٠٢٢ ڕاگەیەندرا، وەک نەوەی پێنجەمی وەن یو ئای بە فەرمی بۆ زنجیرەیگالاکسی ئێس ٢٢ بڵاوکرایەوە بۆ یەکەمجار لە ٢٨ی تشرینی یەکەمی ٢٠٢٢ بۆ ئامێرەکانی تر چەند مانگێک یان چەند ھەفتەیەک دوای ئەوە نوێکردنەوەکەیان وەرگرت بەپێی وڵات.

ھەندێک لە تایبەتمەندی و گۆڕانکارییەکان بریتین لە توانای کوژاندنەوەی تایبەتمەندی ڕام پڵەس، کە پێشتر بەکارھێنەران دەیانتوانی تەنھا بۆ ٢ گێگابایت سنووردار بکەن نەک بە تەواوی بیکوژێننەوە، ھەروەھا شێوازێکی دیزاینکراو بۆ خۆکارکردنی شاشەی قوفڵەکە، ھاوشێوەی iOS 16 ھەروەھا Material You فراوانکرا بۆ زۆربەی بەرنامەکانی گۆگڵ و سامسۆنگ لەگەڵ ھەندێک بەرنامەی لایەنی سێیەم کە پشتگیری لە ماتریال یو دەکەن، ھەروەھا وەن یو ئای ٥ ئایکۆنە تازەکراوەکانی تێدا بوو بە کەمێک تۆخکردن و جیاوازییەکی وردتر.

**One UI 5.1** لە ١ی شوباتی ٢٠٢٣ ڕاگەیەندرا و لە ١٣ی شوباتی ٢٠٢٣ لەگەڵ زنجیرەی گالاکسی ئێس ٢٣ بڵاوکرایەوە کە چەندین تایبەتمەندی نوێی فرەکارکردنی ھێنایە ئاراوە لەوانە کەشوھەوا، کورتکراوەی نوێی پاتری، پێشنیارەکانی ڕێکخستن و سپۆتیفای، تایبەتمەندی کامێرا و گەلەری، ھەروەھا باشترکردنی توانای گۆڕینی تۆنی ڕەنگ بۆ سێڵفی، بەرزکردنەوەی دووبارە چاککردنی وێنە، و نوێکردنەوەی پیشاندانی زانیاری.

**One UI 5.1.1** لەگەڵ Galaxy Z Fold 5، Galaxy Z Flip 5 و Galaxy Tab S9 لە ٢٨ی تەممووزی ٢٠٢٣ خرایە بازارەوە، ھەرچەندە تایبەتمەندییەکانی تر توانیان بگەنە مۆبایلەکانی تریش، بەڵام ئامێرەکانی دوایی بەردەوام بوون لە پیشاندانی وەشانی نەرمەکاڵاکانیان وەک ٥٫١ دوای نوێکردنەوەکە وەک وەشانی One UI 3.1.1 و ٤٫١٫١ چونکە تەنھا بۆ تابلێتەکان و شاشە چەماوەکان بەردەست بوو.

#### وەن یو ئای ٦
**One UI 6.0** لەسەر بنەمای ئەندرۆید ١٤ دامەزراوە بە فەرمی بۆ زنجیرەی گالاکسی ئێس ٢٣ بڵاوکرایەوە کە لە ٣٠ی تشرینی یەکەمی ٢٠٢٣ بەردەستخرا لەگەڵ ئامێرەکانی تر دوای چەند ھەفتەیەک یان مانگێک بەپێی وڵات نوێکارییەکەی وەرگرتووە.

نوێکردنەوەکە ڕووتەختێکی خێرا دیزاینکراو لەخۆدەگرێت لەگەڵ شێوازی دوگمەی نوێ، باشترکردنی دەستگەیشتن بە ڕێکخستنەکانی ڕووناکی و نەخشەی ئاگادارکردنەوەیەکی نوێ کە ڕێگە بە ڕیزکردن دەدات بەپێی کات، تایبەتمەندییە نوێیەکانی تر بریتین لە فۆنتێکی نوێی پێشوەختە، کە ناوی *One UI Sans،* ئیمۆجی نوێ و باشترکردنی ئەزموونی فرەکارکردن، ھەروەھا بەرنامە بنیاتنراوەکانی سامسۆنگ وەک Camera, Gallery, Photo Editor, Weather لەنێو ئەوانی تردا نوێکارییان وەرگرتووە بۆ زیادکردنی کارایی زیاتر و خۆ گونجاندن.

**One UI 6.1** لە ١٧ی ١ی ٢٠٢٤ لەگەڵ زنجیرەی گالاکسی ئێس ٢٤ بڵاوکرایەوە، ئەم وەشانەی دواتری One UI بە شێوەیەکی سەرەکی تایبەتمەندی نوێی لەسەر بنەمای ژیری دەسکرد AI لەخۆدەگرێت کە تەنھا لەسەر ئامێرە سەرەکییەکان بەردەستە کە لە ساڵی ٢٠٢٢ و دواتردا فرۆشراون، ئەم تایبەتمەندیانە بە ناوی "Galaxy AI" دەخرێنە بازاڕەوە و پشت بە تێکەڵەیەک لە مۆدێلی ناوخۆیی و مۆدێلی بنەمای ھەوری دەبەستن، لە ووڵاتی چین ھاوبەشی ھەوری بریتییە لە Baidu کە مۆدێلی Ernie ی خۆی دابین دەکات، لەکاتێکدا لە بازاڕە نێودەوڵەتییەکان (لەوانەش ھۆنگ کۆنگ، ماکاو و تایوان)، ھاوبەشی ھەوری گۆگڵە کە مۆدێلی Gemini Pro ی خۆی دابین دەکات.

تایبەتمەندییەکانی بەردەست لە ھەموو ئامێرە کارپێکراوەکان بریتین لە پاراستنی پاتری بەرزکراوە کە بۆ ڕێگریکردن لە تێکچوونی پاتری دیزاین کراوە، Super HDR بۆ وێنەکان لە گەلەری و لە بەرنامەکانی تۆڕی کۆمەڵایەتی وەک ئینستاگرام و سناپچات، و بژاردەی پیشاندانی کاغەزی دیواری شاشەی قوفڵ لەسەر Always On Display، لە ھەمان کاتدا یەکگرتنی تایبەتمەندی Quick Share ی سامسۆنگ و Nearby Share ی گۆگڵ ڕاگەیەندرا کە ڕێگە بە ھەموو بەکارھێنەرانی گالاکسی دەدات فایل بە خێرایی بگوازنەوە لەگەڵ ھەموو ئامێرەکانی تری ئەندرۆید و ویندۆز بە بەکارھێنانی یەک شێوازی گواستنەوەی داتاکان.

لەکاتێکدا شانبەشانی One UI 6.1 بڵاونەکرایەوە، سامسۆنگ تەکنەلۆژیای نوێکردنەوەی بێ کێشەی A/B ی گۆگڵی جێبەجێکرد لەگەڵ بڵاوکردنەوەی مۆبایلی Galaxy A55، ئەمەش بە دامەزراندنی نوێکارییەکان بۆ بەشێکی سیستەمی لاوەکی کاردەکات کە ئامێرەکە ھەرکاتێک دووبارە دەستپێدەکاتەوە لەو شوێنەوەی لێیەوە کوژاوەتەوە.

**One UI 6.1.1** لە ١٠ی تەممووزی ٢٠٢٤ لەگەڵ Z Flip 6 و Z Fold 6 بڵاوکرایەوە، ئەم نوێکارییە چەندین تایبەتمەندی نوێی ژیری دەسکردنی گالاکسی لەخۆدەگرێت وەک Portrait Studio و Suggested Replies و Sketch to Image ئامێرەکانی دیکەش دوای ئەوە نوێکردنەوەکەیان وەرگرتووە کە لە زنجیرەی گالاکسی ئێس ٢٤ دەستی پێکردووە بەڵام مۆبایلە چەماوەکان بەردەوام بوون لە پیشاندانی وەشانی نەرمەکاڵاکە وەک ٦٫١ دوای نوێکردنەوەکە وەک One UI 3.1.1 و ٤٫١٫١ و ٥٫١٫١ چونکە تەنھا بۆ تابلێتەکان و چەماوەکان بەردەست بوو.

#### وەن یو ئای ٧
**One UI 7.0** لە ٢٢ی کانوونی دووەمی ٢٠٢٥ لەگەڵ زنجیرەی ئێس ٢٥ بڵاوکرایەوە کە لەسەر بنەمای ئەندرۆید ١٥ ھەروەھا بە گشتی وەک نوێکارییەک بۆ زنجیرەی گالاکسی ئێس ٢٤ و گالاکسی زێد ٦ بڵاوکرایەوە کە بۆ یەکەمجار لە ١١ی نیسانی ٢٠٢٥ دەستی پێکرد و ڕێکەوتی بڵاوکردنەوەی جیاواز بوو بەپێی ووڵاتان.

نوێکردنەوەکە تایبەتمەندی نوێکردنەوەی تەواوی ئەزموونی One UI ی تێدایە، کە یەکەم گۆڕانکاری گەورەیە لە مێژووی ڕووکارەکەدا، ئایکۆنەکان و کورتکراوەکان و بەرنامەی کامێرا و شاشەی قوفڵەکان ھەموویان دیزاینکراوەتەوە؛ ڕووتەختی خێرا بە شێوازی پێشوەختە جیاکراوەتەوە بۆ دووان (شێوازی ئاگادارکردنەوە و ڕووتەختی کۆنترۆڵ)، ھەرچەندە دەتوانرێت بگەڕێنرێتەوە بۆ شێوازی کۆن نامەناردنی سامسۆنگ لەسەر مۆدێلەکانی گالاکسی ئەمریکی لابرا لە بەرژەوەندی نامەی گۆگڵ کە پشتگیری RCS پێشکەش دەکات، بەڵام ھێشتا وەک دابەزاندنی ئارەزومەند لە کۆگای گالاکسی بەردەستە، DeX بۆ کۆمپیوتەر و ڕووتەختە لێوارە دابەزێنراوەکان لەم بڵاوکراوەدا بەکارنەھێنراون لە بەرمبەردا لینکی ویندۆز و جێگرەوەکانی لایەنی سێیەم ھەن، بۆ یەکەمجار لە دوای بڵاوبوونەوەی زنجیرەی گالاکسی ئێس ١٠، زەنگی نوێ و دەنگی ئاگادارکردنەوەی نوێ لەم وەشانەدا زیاد کرا.

ھەروەھا ڕووکاری One UI 7 ژیری دەسکردی گالاکسی لە سەرانسەری ئامێرە پشتگیریکراوەکاندا یەکخست، کە تایبەتمەندییەکانی بریتی بوون لە بازنەکێشان بۆ گەڕان، وەرگێڕانی ڕاستەوخۆ، شیکەرەوە، یارمەتیدەری تێبینی، و یارمەتیدەری ڕوونووس، شانبەشانی ئامرازە نوێیەکانی وەک Now Bar, Now Brief، و دیاریکردنی زیرەک دەستکاریکردنی داھێنەرانە کە بۆ یەکەمجار لە وەشانی پێشووتردا ناسێندرا، لە One UI 7 نوێکرایەوە بە بەکارھێنانی بەرنامەی Samsung Vision Model کە پێکھاتەیەکی سیستەمی پاشبنەمایە بۆ دەستکاریکردن و تایبەتمەندییەکانی ناسینەوە، خاوکردنەوەی دەسبەجێ کە پێشتر ناسێندرابوو، لە One UI 7 بەردەست بوو ڕێکخستنێکی نوێ زیادکرا بۆ ئەوەی ڕێگە بە بەکارھێنەران بدات لە نێوان ئەنجامدانی AI لەسەر ئامێر و ئەنجامدانی ھەوری لەڕێی ئینتەرنێت ھەڵبژێرن ھەروەھا یەکگرتن لەگەڵ جێمەنای گۆگڵ زیادکرا، ڕێگەی بە یاریدەدەرەکە دەدا بە فشاردانی درێژخایەنی دوگمەی لایەنی دەستپێبکرێت و بە ھاوبەشی لەگەڵ تایبەتمەندییەکانی وەک Circle to Search بەکاربھێنرێت.

لەم وەشانەیەوە سامسۆنگ دەستیکرد بە دانانی ڕووکاری One UI وەک ڕووکارێکی بنەڕەتی لەسەر تەلەڤیزیۆنە زیرەکەکان، مۆنیتەر، پیشاندەر، و ئامێرەکانی ناوماڵ کە لەسەر بنەمای Tizen ناساند.

لە مانگی حوزەیرانی ٢٠٢٥ەوە، پەرەپێدانی جێگیری One UI 7 لە نزیکەی ھەموو ئامێرەکانی ئێستادا لە زۆربەی ووڵاتان بەردەست خراوە زنجیرەی گالاکسی ئێس ٢٥، A25 (جۆری ژاپۆنی)، A06 5G, A26، A36، A56، M06 (LTE/5G), F06 5G (LTE/5G), M16 (LTE/5G), M56، F16 (LTE/5G), XCover7 Pro, Tab S10 FE/FE+ و Tab Active5 Pro ئەو ئامێرانەن کە بەبنەڕەتی ڕووکاری One UI 7 لەسەر دامەزراوە.

سامسۆنگ بەرنامەی تاقیکاری لە ٥ی کانوونی دووەمی ٢٠٢٤، لە ئەمریکا و کۆریای باشوور و ئەڵمانیا ڕاگەیاند، لە سەرەتادا تاقیکردنەوەی سەرەتایی بۆ زنجیرەی گالاکسی ئێس ٢٤ (بەبێ S24 FE) بڵاوکرایەوە بەڵام دواتر تاقیکردنەوەی سەرەتایی بۆ Z Fold6 و Z Flip6 لە ٦ی ئازار، زنجیرەی ئێس ٢٣ (بەبێ S23 FE) و زنجیرەی Tab S10 لە ١٣ی ئازار، و بۆ A55 لە ٥ی نیسان لە ھیندستان، کۆریای باشوور، شانشینی یەکگرتوو و ئەمریکا بەردەستکرد.

#### وەن یو ئای ٨
**One UI 8.0،** دارێژراوە لەسەر ئەندرۆید ١٦، بە فەرمی لەگەڵ Galaxy Z Flip 7, Z Flip 7 FE Fold 7 لە ٩ی تەممووزی ٢٠٢٥ بڵاوکرایەوە پاشان لە ١٥ی ئەیلوولی ٢٠٢٥ بەردەستخرا بۆ زنجیرەی گالاکسی ئێس ٢٥

One UI 8 چەندین پێشکەوتنی ژیری دەسکردی Galaxy AI ی زیاد کرد، لەناویدا Gemini Live ناسێندرا گفتوگۆی فرە شێوازی کاتی ڕاستەقینە لە ڕێگەی گۆگڵ لێنز ھاوبەشکردنی شاشە و بارکردنی وێنەی چالاککرد، کە لە وەن یو ئای ٧ بەردەست نەبوو فرەکارکردن لەسەر ئامێرە چەماوەکان دەستکاری کرا بۆ ئەوەی "دیمەنی ئەنجامەکانی AI" لەخۆبگرێت کە دەتوانێت دەرئەنجامەکانی AI لە دیمەنی دابەشکراو یان پەنجەرە ھەڵواسراوەکاندا پیشان بدات، و تایبەتمەندی ڕاکێشان و دابەزاندن بۆ گواستنەوەی ناوەڕۆکی دروستکراوی AI لە نێوان بەرنامەکاندا لە مۆبایلی Galaxy Z Flip 7 دا، Flex Window نوێکرایەوە بۆ ئەوەی پشتگیری لە Now Bar و Now Brief بکات لەسەر شاشەی بەرگەکە، گونجاوی بۆ تا ٢٠ بەرنامە و کورتکراوە زیادکرا، ھەروەھا کاغەزی دیواری گونجاوی ناساند. ھەروەھا Z Flip 7 پشتگیری بۆ Samsung DeX بەدەستھێنا، کە بەکارھێنانی لەگەڵ شاشەیەکی دەرەکی چالاک کرد دەستکاریکردنی گشتی ئامرازێکی نوێی پۆرترەیت ستۆدیۆی زیادکرد کە لە سەرجەم ئامێرە پشتگیریکراوەکاندا بەردەستە، لەکاتێکدا دۆخی دەستکاریکردنی شانبەشانی یەکتر زیادکرا بۆ مۆدێلە چەماوەکان وەک گالاکسی Z Fold 7 و Z Flip 7 ھەروەھا Audio Eraser خاوێنکردنەوەی دەنگ نوێکرایەوە بۆ ئەوەی لابردنی ژاوەژاوی پاشبنەما لە کاتی ڕاستەقینەدا دابین بکات.

### وەن یو ئای کاتژمێر
لە ساڵی ٢٠٢١ کۆمپانیای سامسۆنگ و گۆگڵ ڕایان گەیاند کە وەشانی کاتژمێرە زیرەکەکان Tizen و Wear OS تێکەڵ دەکرێن.

## پشتگیری نەرمەکاڵا
پێش بڵاوبوونەوەی ڕووکاری One UI، سامسۆنگ تەنھا ٢ ساڵ نوێکردنەوەی سیستەمی کارپێکردن و ٣ یان ٤ ساڵ نوێکردنەوەی ئاسایشی مانگانەی بۆ زۆربەی ئامێرەکانی دابین دەکرد. لەو کاتەوە چەندین جار پشتگیری نەرمەکاڵایان درێژکردووەتەوە:
* بۆ یەکەمجار لە ٥ی ئابی ٢٠٢٠ (لەکاتی بۆنەی Galaxy Unpacked ڕاگەیەندرا کە پەردە لەسەر زنجیرەی Galaxy Note20 لادا)، کە ٣ ساڵ نوێکردنەوەی سیستەمی کارپێکردن (و One UI) و ٤ ساڵ نوێکردنەوەی ئاسایشی مانگانە پێشکەش دەکات.
* پاشان لە ٩ی شوباتی ٢٠٢٢ (بەھەمانشێوە لە کاتی بۆنەی Galaxy Unpacked کە پەردە لەسەر زنجیرەی Galaxy S22 لادرا ڕاگەیەندرا)، پشتگیری نوێکردنەوەیان زیاد کردووە بۆ ٤ ساڵ نوێکردنەوەی سیستەمی کارپێکردن (و One UI) و ٥ ساڵ نوێکردنەوەی ئاسایش.
* و پاشان لە ١٧ی کانوونی دووەمی ٢٠٢٤ (لە کاتی نمایشکردنی زنجیرەی Galaxy S24 Galaxy Unpacked), دەستیکرد بە پێشکەشکردنی ٧ ساڵ لە ھەردوو نوێکردنەوەی سیستەمی کارپێکردن و نوێکردنەوەی ئاسایشی مانگانە بۆ ئامێرە سەرەکییەکانی خۆی و بووە دووەم بەرھەمھێنەر کە ٧ ساڵ پشتگیری پێشکەشکرد (یەکەم براند کە ئەمەی کرد گۆگڵ بوو لەگەڵ بڵاوکردنەوەی زنجیرە مۆبایلی پێکسڵ ھەشت Pixel 8).

لەکاتێکدا لە ھیچ ڕووداوێکی Unpacked ڕانەگەیەندرا، سامسۆنگ بە ھێمنی پشتگیری نەرمەکاڵاکانی بۆ ئامێرە ئاست نزم و مامناوەندەکانی لە ساڵی ٢٠٢٥ بەدواوە درێژکردەوە:
* سەرەتا بە ٦ ساڵ نوێکردنەوەی سیستەمی کارپێکردن و ئاسایش دەستی پێکرد لەگەڵ بڵاوکردنەوەی گالاکسی A16 و گالاکسی A26 و A36 و A56 و و گالاکسی A07
* سەرەڕای ئەوەش ٤ ساڵ نوێکردنەوەی سیستەمی کارپێکردن و ئاسایشیان تەنھا بۆ ئەم ئامێرانەی خوارەوە دابینکرد: گالاکسی A06 5G، و وەشانی دووبارە مارکەدارەکانی، گالاکسی F06 5G (لە ھیندستان دەفرۆشرێت)، گالاکسی M06 5G (لە وڵاتانی ھەڵبژێردراودا بە شێوەی ئۆنلاین دەفرۆشرێت)، و گالاکسی A25 (جۆری ژاپۆنی)

ئامێرەکانی گالاکسی بووک کەوتوونەتە ژێر سووڕی ژیانی پشتگیری ویندۆزەوە، سامسۆنگ ھیچ کۆنتڕۆڵێکی لەسەر سنووردارکردنی نوێکردنەوەی تایبەتمەندییەکانی ویندۆز نییە و مایکرۆسۆفتیش نوێکردنەوەی تایبەتمەندییەکان لەسەر کۆمپیوتەرەکان سنووردار ناکات.

## ئەو ئامێرانەی کە بە One UI کاردەکەن

### مۆبایلە زیرەکەکان
#### زنجیرەی ئێستا
##### زنجیرەی گالاکسی ئێس (٢٠١٧ &#x2212;)
##### زنجیرەی گالاکسی زێد (٢٠١٩ &#x2212;)

##### [[زنجیرەی سامسۆنگ گالاکسی ئەی|زنجیرەی گالاکسی ئەی]] (٢٠١٧ &#x2212;)
##### زنجیرەی گالاکسی ئێکس کەڤەر (٢٠١٧ &#x2212;)

##### زنجیرەی گالاکسی ئێف (٢٠٢٠ &#x2212;)
#### زنجیرەکانی پێشوو
##### [[زنجیرەی سامسۆنگ گالاکسی نۆت|زنجیرەی گالاکسی نۆت]] (٢٠١٧ &#x2212; ٢٠٢٠)

##### زنجیرەی گالاکسی جەی (٢٠١٧ &#x2212; ٢٠١٨)

### تاتەبژمێرەکان
#### زنجیرەی گالاکسی بووک (٢٠١٧ &#x2212;)

#### زنجیرەی گالاکسی تاب ئێس (٢٠١٧ &#x2212;)

#### زنجیرەی گالاکسی تاب (٢٠١٧ &#x2212;)

### کاتژمێرەکان
#### زنجیرەی Gear S (٢٠١٦–٢٠١٨)

#### زنجیرەی کاتژمێرەکانی گالاکسی (٢٠١٨ &#x2212;)

## تێبینییەکان

## سەرچاوەکان

پۆل:سیستمە بەکارخەرییەکانی مۆبایل
پۆل:نەرمامێرەکانی ئەندرۆید
پۆل:نەرمامێری سامسۆنگ